# Amadeus

### Izvor: Wikipedija

Amadeus
Amadeus
Poster filma Amadeus
Redatelj | Miloš Forman
Producent | Saul Zaentz
Scenarist | Peter Shaffer
Glavne uloge | F. Murray Abraham Tom Hulce Elizabeth Berridge
Glazba | Wolfgang Amadeus Mozart Antonio Salieri
Distributer | Orion Pictures Warner Bros.
Godina izdanja | 1984.
Trajanje | 160 min. kino-verzija 180 min. redateljeva verzija
Jezik | engleski
Budžet | $18,000,000
IMDb profil

Amadeus je biografski film Miloša Formana iz 1984. Zasnovan je na istoimenoj drami Petera Shaffera. Dobitnik je osam Oscara.

Peter Shaffer napisao je svoju dramu nakon što je vidio kratku dramu Aleksandra Puškina, "Mozart i Salieri" (koju je poslije Nikolaj Rimski-Korsakov pretvorio u operu), a djelomično je temeljena na životima skladatelja, Wolfganga Amadeusa Mozarta i Antonija Salierija.

## [uredi] Radnja

Film počinje s poludjelim Salierijem u duševnoj bolnici, u koju je poslan nakon što je pokušao počiniti samoubojstvo. Posjećuje ga mladi svećenik iz Beča, a Salieri mu počinje pričati svoju životnu priču. Na početku ove pripovijesti, Salieri je dvorski skladatelj u Beču, na dvoru cara Josipa II. Život je dobar. Uspješan je i popularan, zadovoljan svojim statusom i svojom glazbom. Zahvalan je Bogu, za kojeg vjeruje da je s njim sklopio dogovor: Bog će nagraditi njegov skladateljski uspjeh ako on, Salieri, posveti svoj cijeli život Bogu. On je u miru sa sobom i svojim Stvoriteljem. Tada upoznaje Mozarta.

Kao poštovatelj Mozartovog rada, Salieri je uzbuđen što ima priliku da se upozna s njim u salonu. Ali pronalazi Mozarta kako puže po podu obuzet vulgarnim seksualnim igrama. Salieri je zbunjen: kako je takvu božanstvenu glazbu mogla napisati takva površna budala?

Konačno, nakon serije bolnih poniženja, Salieri shvaća kako je ograničen u odnosu na Mozarta. Ne može shvatiti kako ga je Bog izdao. Zašto bi Bog dao bogohulnom Mozartu takav talent, a ne Salieriju? Salieri, koji je bio pobožan katolik cijeli život, ne može vjerovati da je Bog odlučio dati Mozartu takav dar preko njega živog. Više od svega, Salieri ne može razumjeti zašto ga je Bog potaknuo da postane skladatelj i onda ga napustio. U jednom trenutku on uzvikne: "Sve što sam ikad htio je bilo pjevati Bogu. Dao mi je tu želju, kao strast u mom tijelu, ali me tada učinio nijemim. Zašto? Zašto usaditi želju, ali ne i sposobnost. ZAŠTO?"

Počinje vjerovati kako Bog piše prekrasnu glazbu kroz Mozarta samo kako bi pokazao Salieriju kako je prosječan. Salieriju je slomljeno srce. Dao je Bogu svu ljubav i glazbu, čak ostao u celibatu zbog njega. Ali sada osjeća kako se Bog smije njegovoj osrednjosti. Bijesan i izgubljen, Salieri se odriče Boga. U snažnoj sceni, uzima raspelo sa zida i baca ga u vatru. Zaklinje se kao Božji neprijatelj i obećava osvetu protiv Boga tako što će uništiti Mozarta. Salieri se pretvara kao Mozartov prijatelj, ali u isto vrijeme daje sve od sebe kako bi uništio njegovu karijeru. Mozart je bezbrižan, društveno i financijski, ali njegov prvotni uspjeh na dvoru slabi. Njegova pijančevanja i tulumarenja počinju prijetiti bankrotom. Njegovo zdravlje, brak i reputacija počinju patiti, ali posao teče besprijekorno. Preponosan da bi nekog naučio, počinje pisati, ali nema novca kojim bi platio svoju ekstravaganciju.

Salieri postaje svjestan Mozartovih financijskih i emocionalnih slabosti, što bi mogao biti ključ njegove osvete. Kao dijete, Mozart je bio emocionalno osakaćen očevim bezosjećajnim ambicijama, pa Salieri podmuklo uvjerava Mozarta da je njegov pokojni otac ustao iz groba i zatražio da napiše rekvijem. Uvjeren da ga progoni očev duh, Mozart doživljava živčani slom i postaje alkoholičar. Salierijev ludi, ali briljantni plan, je da prisvoji naručeni rekvijem, ubije Mozarta i odsvira ga Mozartovu sprovodu, tvrdeći kako ga je on, Salieri, napisao. Ukravši savršeni Mozartov rekvijem, počinje vjerovati kako je ukrao djelo koje je napisao sami Bog. Ako povijest upamti Salierija kao genijalnog skladatelja, uspjet će i njegova osveta.

U međuvremenu, Mozartov prijatelj, Emanuel Schikaneder uvjerava Mozarta da napiše operu "za narod". Mozart se složi, napisavši Die Zauberfloete. Opera doživljava veliki uspjeh, ali tijekom premijere, Mozart (koji je prenaporno radio kako bi završio i rekvijem i operu) se sruši od umora, nakon čega ga Salieri vodi kući.

U kući, Salieri prisiljava smrtno bolesnog Mozarta da nastavi raditi. Mozart mu odgovara kako je prebolestan da bi pisao. U jednoj od najdirljvijih scena filma, Salieri ponudi da preuzme ulogu pisca za Mozarta, prikovanog za krevet. Salieri računa da bi tako mogao konačno otkriti tajnu glazbenog genija. Mozart počinje izgovarati note, a Salieri ih zapisuje, zanesen glazbom, a Mozart slaže tematske slojeve. Salieri odjednom postaje zbunjen što bi ta glazba trebala predstavljati. Mozart mora stati i objasniti Salieriju strukturu glazbe. Nakon nekog vremena, Mozart, postajući sve slabiji, se zaustavlja da bi zahvalio Salieriju za njegovo prijateljstvo. Salieri, dirnut, iskreno odgovara: "Kažem ti, ti si najveći skladatelj kojeg sam upoznao." Mozartova žena vraća se kući i pronalazi Salierija s Mozartom. Salieri očajnički pokušava ponijeti rekvijem sa sobom, ali ga ona zaključava i zahtijeva da on ode. Rekvijem ostaje nedovršen, Salieru odlazi praznih ruku, a Mozart ubrzo umire. Salierijev plan se izjalovio. Mozartov sprovod je nedostojan, a zakopan je u neoznačenoj masovnoj grobnici.

Priča se prebacuje u umobolnicu sa starim Salierijem. Priča koju smo upravo vidjeli bila je ispovijed svećeniku. Salieri uvjerava svećenika kako je Bog ubio Mozarta, a ne Salieri. Kaže da je Bog radije ubio Mozarta nego da pusti Salierija da ukrade glazbu. Salieri, gorko se našalivši, ustvrdi kako je on svetac zaštitnik mediokriteta, te da će moliti za sve mediokritete u svijetu, uključujući svećenike. Ulazi podvornik kako bi odveo Salierija u kolicima na zahod. Prolazeći kroz umobolnicu, Salieri nailazi na veliki broj luđaka, od kojih su neki u kavezu, neki u okovima, dok se drugi pjene ili neobuzdano vesele. Oni predstavljaju muku svakog čovjeka. U zadnjoj sceni filma, Salieri ih pozdravlja i blagoslivlja kao papa. Došavši do svoje nosiljke, kaže im: "Mediokriteti svijeta, odrješujem vas grijeha, odrješujem vas, odrješujem vas, odrješujem vas sve." Ali film završava krupnim planom Salierija koji bolno zatvara oči dok zadnje sekunde filma ispunjava Mozartov djetinjasti smijeh.

(Amadeus na latinskom znači 'drag Bogu'. Bilo je to Mozartovo srednje ime, ali se možda naslov filma ne odnosi samo na Mozarta. Možda se ironično referira na tragičnog Salierija: jadni, naivni Salieri, koji je vjerno volio Boga da bi otkrio kako Bog nije volio njega.)

## [uredi] Produkcija

Mozarta je trebao glumiti mladi Kenneth Branagh, ali je zamijenjen Tomom Hulceom jer je redatelj Miloš Forman odlučio snimiti film s američkom postavom kako publiku ne bi omeo britanski naglasak. Meg Tilly trebala je glumiti Mozartovu suprugu, ali nakon što je pokidala ligamente noge dan prije početka snimanja, zamijenila ju je Elizabeth Berridge.

## [uredi] Glumci

- F. Murray Abraham - Antonio Salieri
- Tom Hulce - Wolfgang Amadeus Mozart
- Elizabeth Berridge - Constante Mozart
- Roy Dotrice - Leopold Mozart
- Simon Callow - Emanuel Schikaneder
- Jeffrey Jones - car Josip II.

## [uredi] Nagrade, kritike i priznanja

F. Murray Abraham i Tom Hulce natjecali su se u borbi za Oscara u kategoriji najboljeg glavnog glumca.

Isaac Asimov hvalio je Abrahamov portret Salierija u svojoj kolekciji eseja "The Relativity of Wrong", naglasivši kako je zaslužio nagradu za najboljeg glumca.

Na dodjeli Oscara u Los Angelesu, 25. ožujka 1985., dogodila se neobična scena. Dok je vremešna ikona Laurence Olivier prezentirao nominirane za najbolji film, otvorio je omotnicu, i umjesto da predstavi nominirane, jednostavno je pročitao "Pobjednik je Amadeus.

Službenik Akademije brzo je otišao na pozornicu kako bi provjerio je li Olivier točno pročitao pobjednika, i potvrdio izbor. Saul Zaentz, producent, u govoru zahvale je spomenuo i ostale nominirane: Polja smrti, Put u Indiju, Mjesto u srcu i Vojnikova priča.

Američki filmski institut svrstao je film na 53. mjesto najboljih američkih filmova u svom izboru iz 1998., "AFI's 100 Years... 100 Movies".

Osim Oscara za najbolji film, F. Murray Abraham je dobio nagradu za najboljeg glavnog glumca, a Miloš Forman za režiju. Film je osvojio Oscare i za dekoraciju, dizajn kostima, šminku, zvuk i adaptirani scenarij.

## [uredi] Zanimljivosti

- Film je bio inspiracija za Falcovu pjesmu "Rock Me Amadeus".
- Finski metal bend Children of Bodom koriste Abrahamovu rečenicu "From now on we are enemies... you and I..." kao uvod u svoju pjesmu "Wareheart".
- I F. Murray i Abraham (Salieri) i Thomas Hulce (Mozart) bili su nominirani za Oscara za glavnu ulogu; Abraham je dobio. Slično tome, Ian McKellen (Salieri) i Tim Curry (Mozart) su bili nominirani za nagradu Tony za glavnu ulogu u broadwayskoj produkciji, te je opet pobijedio glumac koji je portretirao Salierija.
- Film je parodiran u epizodi serije Family Guy, nazvanoj 'It Takes a Village Idiot, and I Married One'.
- Osim toga, parodiran je i u Simpsonima, s Lisom u ulozi Salierija, i Bartom kao Mozartom.

## [uredi] Vanjske poveznice

- Amadeus na Internet Movie Database
- Amadeus Immortal - fansite
- Analysis of Amadeus - the play and the film

Oscar za najbolji film
1927.–1929.

Krila • Svitanje • Broadwayska melodija

1930-e

Na zapadu ništa novo • Cimarron • Grand Hotel • Kavalkada • Dogodilo se jedne noći • Pobuna na brodu Bounty • Veliki Ziegfeld • Život Emilea Zole • U grob ništa ne nosiš • Prohujalo s vihorom

1940-e

Rebecca • Kako je zelena bila moja dolina • Gđa. Miniver • Casablanca • Idući svojim putem • Izgubljeni vikend • Najbolje godine naših života • Džentlmenski sporazum • Hamlet • Svi kraljevi ljudi

1950-e

Sve o Evi • Amerikanac u Parizu • Najveća predstava na svijetu • Odavde do vječnosti • Na dokovima New Yorka • Marty • Put oko svijeta u 80 dana • Most na rijeci Kwai • Gigi • Ben-Hur

1960-e

Apartman • Priča sa zapadne strane • Lawrence od Arabije • Tom Jones • Moja draga lady • Moje pjesme, moji snovi • Čovjek za sva vremena • U vrelini noći • Oliver! • Ponoćni kauboj

1970-e

Patton • Francuska veza • Kum • Žalac • Kum II • Let iznad kukavičjeg gnijezda • Rocky • Annie Hall • Lovac na jelene • Kramer protiv Kramera

1980-e

Obični ljudi • Vatrene kočije • Gandhi • Vrijeme nježnosti • Amadeus • Moja Afrika • Vod smrti • Posljednji kineski car • Kišni čovjek • Vozeći gđicu Daisy

1990-e

Ples s vukovima • Kad jaganjci utihnu • Nepomirljivi • Schindlerova lista • Forrest Gump • Hrabro srce • Engleski pacijent • Titanic • Zaljubljeni Shakespeare • Vrtlog života

2000-e

Gladijator • Genijalni um • Chicago • Gospodar prstenova: Povratak kralja • Djevojka od milijun dolara • Fatalna nesreća • Pokojni

Zlatni globus za najbolji film - drama
1940-e

1943. Bernardettina pjesma • 1944. Idući svojim putem • 1945. Izgubljeni vikend • 1946. Najbolje godine naših života • 1947. Džentlmenski sporazum • 1948. Johnny Belinda/Blago Sierra Madre • 1949. Svi kraljevi ljudi

1950-e

1950. Bulevar sumraka • 1951. Mjesto pod suncem • 1952. Najveća predstava na svijetu • 1953. The Robe • 1954. Na dokovima New Yorka • 1955. Istočno od raja • 1956. Put oko svijeta u 80 dana • 1957. Most na rijeci Kwai • 1958. The Defiant Ones • 1959. Ben-Hur •

1960-e

1960. Spartak • 1961. Topovi sa Navaronea • 1962. Lawrence od Arabije • 1963. Kardinal • 1964. Becket • 1965. Dr. Živago • 1966. Čovjek za sva vremena • 1967. U vrelini noći • 1968. Zima jednog lava • 1969. Anne od tisuću dana

1970-e

1970. Ljubavna priča • 1971. Francuska veza • 1972. Kum • 1973. Egzorcist • 1974. Kineska četvrt • 1975. Let iznad kukavičjeg gnijezda • 1976. Rocky • 1977. Prijelomna točka • 1978. Ponoćni ekspres • 1979. Kramer protiv Kramera

1980-e

1980. Obični ljudi • 1981. Na zlatnom jezeru • 1982. E.T. • 1983. Vrijeme nježnosti • 1984. Amadeus • 1985. Moja Afrika • 1986. Vod smrti • 1987. Posljednji kineski car • 1988. Kišni čovjek • 1989. Rođen 4. srpnja

1990-e

1990. Ples s vukovima • 1991. Bugsy • 1992. Miris žene • 1993. Schindlerova lista • 1994. Forrest Gump • 1995. Razum i osjećaji • 1996. Engleski pacijent • 1997. Titanic • 1998. Spašavanje vojnika Ryana • 1999. Vrtlog života

2000-e

2000. Gladijator • 2001. Genijalni um • 2002. Sati • 2003. Gospodar prstenova: Povratak kralja • 2004. Avijatičar • 2005. Planina Brokeback • 2006. Babel

Dobavljeno iz "http://hr.wikipedia.org../../../a/m/a/Amadeus.html"

Posebno:Categories: Američki filmovi | Filmovi 1980-ih | Dramski filmovi | Povijesni filmovi | Glazbeni filmovi | Dobitnici Oscara za najbolji film | Dobitnici Zlatnog globusa za najbolji film

##### Views

- Članak
- Razgovor
- Trenutna inačica

##### Traži

##### Drugi jezici

- Česky
- Dansk
- Deutsch
- English
- Español
- Eesti
- فارسی
- Suomi
- Français
- עברית
- Italiano
- 日本語
- 한국어
- Nederlands
- Polski
- Português
- Русский
- Svenska